Shame (Monrose-Lied)
"Shame" esch e Pop-Song vom dütsche Pop-Trio Monrose. De Song esch gschrebe worde vom 
Christian Ballard, Tim Hawes, Pete Kirtley ond em Andrew Murray ond esch produziert worde vom 
Jiant ond de Snowflakers för ehres Debut-Albom Temptation. Das Lied esch am 1. Dezember 2006 veröffentlecht worde.

Veröffentlechig 
"Shame" het am 16. November 2006 bi de zwöitletschte Folge vo Popstars Wältpremiere gfiiret, vonere spezielle Performance vo de Bahar Kızıl. Öbwouh s Lied ned aköndigt worde esch, as Debut-Single, esch uf Amazon.de onbeabsechtigt es CD-Cover veröffentlecht - met de Katarzyna Zinkiewicz, Mandy Capristo ond de Bahar Kızıl droffe, drü vo de sächs öbrigblebene Finalistinne - ei Tag spöter. Noch dere Panne esch s Cover ersetzt worde ond ProSebe het es Statement gä, dass d Single ond de Bandname Monrose bereits plannt gseh send, jedoch en Betrug esch dementiert worde. 

Dennoch send am Staffel-Finau vom 23. November 2006 drüü verschedeni Konstellatione präsentiert worde, beändet worde vomene gmeinsame Uftrett vo "Shame" vo de Bandmetgleder. I de nochfolgende Täg send verschedni Audi-Rippings vo de Show verbreitet worde.

Musigvideo 
S Musigvideo vo "Shame" esch gleitet worde vom Oliver Sommer ond esch im Berliner Ballhaus Studio ide Woche vom 30. Oktober 2006 dräiht worde.  D Videopremiere zum Lied esch am 24. November 2006 bim dütsche Privat-Sänder ProSebe gseh, jedoch hends nor anderhaub minütige Usschnett zeigt. Die voll Version vom Song esch am gliche Tag ufem dütsche Musig-Sänder VIVA ide Sändig Neu zeigt worde. Es het vierezwänzg Stonde duuret ond d Choreographie esch vom Popstars-Tanz-Coach Detlef D! Soost entstande. Noch Berechte zu Folge esch s Video in zwänzg verschedne Konstellatione gfilmet worde, usem Grond, dass d Band derziit nonig festgstande esch. 

Am Afang vom Video gseht mer wid Bahar Kızıl im Bett ufwacht nochemene Striit met ehrem Frönd, en Nacht vorhär. Denn gseht mer wie d Senna Guemmour is Bad goht ond sehr ufgwühlt esch, sie nehmt im Frönd sins Zahnbörstli ond rüehrts ufe Bode, schliesslech chleidet sie sech imene schöne Dress. Ehre Vorgang werd dor Beldusschnett vo de Mandy Capristo ond de Senna Guemmour abgwächslet, wobii sie bedi die glich Person verkörperid. Gäge Schloss schmeisst d Capristo das ufem Desch deckte Züüg abe ond fohd afo verzwyfle. Am Ändi chonnt de Frönd dor Töre ond entschoudigt sech met Blueme ide Hand.

Charts

Songlischte 
Das send d Ufstellige vo "Shame":

Maxi CD
 "Shame" (radio edit) – 3:29
 "Work It" (gschrebe vo: Richard Kelly, Anthony Little) – 3:49
 "Shame" (video edit) – 3:49
 "Shame" (instrumental) – 3:29

2-Track Single
 "Shame" (radio edit) – 3:29
 "Work It" (gschrebe vo: Richard Kelly, Anthony Little) – 3:49

Credits ond Bsetzig 
Gsang: Mandy Capristo, Senna Guemmour, Bahar Kızıl
 Text: Christian Ballard, Tim Hawes, Pete Kirtley, Andrew Murray
Produktion: Jiant/Snowflake 
Mixing: C. Ballard, Ren Swan 
Zuesätzlechs Mixing: JEO 

Gleitet vom: Claudia Macias 
Ufgnoh worde im Weryton Studio, München

Referänze

Monrose